text: 
  Det afgørende nye i gensplejsning er, at man kan overføre arvelige 
  egenskaber fra en art til en anden. På den måde har man f.eks. 
  lavet en kæmpemus. Kæmpemusen blev konstrueret ved at overføre en del 
  af en rottes arvelige " vokseegenskaber " til en mus. Resultatet blev
  , at musen blev næsten lige så stor som rotten.
  
  På de fabrikker vi har i dag, omdannes råvarer til nye produkter. 
  Soyabønner bliver til salatolie. Træ bliver til papir. I fremtidens 
  fabrik bliver det gensplejsede organismer, som omdanner råvarer til 
  produkter.
  
  Og dansk industri er i forreste række i den teknologiske udvikling. I
   1987 regner man med at kunne starte den første produktion med 
  gensplejsede organismer. Alle forudsigelser og udenlandske erfaringer 
  siger, at der ikke vil gå langt tid fra den første produktion med 
  gensplejsning til de næste. Der forskes på utallige områder, og der 
  er mange resultater, der tyder på lovende produktioner i Danmark og i
   udlandet.
  
  
  
  